open-index/open-wikipedia-markdown huggingface dataset:
Tyson Strachan

**Tyson Strachan** (s. 30. lokakuuta 1984) on kanadalainen jääkiekkoilija, joka teki vuonna 2016 vuoden sopimuksen AHL-seura Rochester Americansin kanssa. Sitä ennen hän oli edustanut useita NHL-organisaatiota mutta pelannut pääosan urastaan AHL-seuroista. Carolina Hurricanes varasi Strachanin viidennelläkierroksella .

## Ura
Vapaana agenttina St. Louis Bluesiin Strachan siirtyi 9. lokakuuta 2008. Kaudella 2008-2009 hänet kutsuttiin Peoria Rivermenistä 16. joulukuuta 2008. Hän teki NHL-debyyttinsä 18. joulukuuta 2008 Washington Capitalsia vastaan ja sai ensimmäisen tehopisteensä kolme yötä myöhemmin Boston Bruinsia vastaan.

12. heinäkuuta 2011 Strachan teki yhden vuoden kaksisuuntaisen sopimuksen Florida Panthersin kanssa. 23. tammikuuta hänet nostettiin NHL:ään korvaamaan puolustaja Dmitri Kulikovia. Hän teki ensimmäisen pisteensä Panthersissa 1. helmikuuta 2012 syöttäessään Mikael Samuelssonin maalin. Uransa ensimmäisen maalin hän teki 12. helmikuuta 2012 ohittaessaan New York Islandersin maalivahti Evgeni Nabokovin laukomalla suoraan syötöstä saatuaan kiekon aloituksen voittaneelta Marcel Gocilta.

8. heinäkuuta 2013 Strachan hyväksyi Washington Capitalsin yhden vuoden kaksisuuntaisen sopimuksen. Hän pelasi farmijoukkue Hershey Bearsissa ennen kutsuaan 18 pelin ajaksi NHL:ään kauden 2013-2014 aikana.

3. heinäkuuta 2014 Strachan siirtyi vapaana agenttina Buffalo Sabresin kanssa yhden vuoden kaksisuuntaisen sopimuksen. Sabresissa hän pelasi uransa ennätysmäärän pelejä NHL:ssä, kun hän edusti Sabresia 46 ottelussa. Kesällä 2016 hän teki vuoden sopimuksen Minnesota Wildin kanssa. Wildissa Strachan pelasi 2 NHL-ottelua, kun farmiseura Iowa Wildissa hänelle kertyi 67 AHL-ottelua. Wildin organisaatiosta hän siirtyi AHL-seura Rochester Americansiin, jonka kanssa hän teki ennen kauden 2016–2017 alkua vuoden AHL-sopimuksen.

## Lähteet
Scott Darling

**Scott Darling** (s. 22. joulukuuta 1988 Newport News, Virginia, USA) on yhdysvaltalainen jääkiekkomaalivahti. Hän on pelannut Chicago Blackhawksissa ja Carolina Hurricanesissa. Tällä hetkellä hänellä ei ole voimassa olevaa pelaajasopimusta.

## Ura
Darling pelasi juniorina NAHL-, EJHL- ja USHL-sarjoissa. Phoenix Coyotes varasi hänet vuoden 2007 . Darling siirtyi kaudeksi 2008–2009 pelaamaan Mainen yliopistoon. Yliopistossa Darling ajautui kuitenkin päihteiden käyttöön, eikä harjoittelemisesta tullut juuri mitään. Toisen yliopistokauden jälkeen Darling joutui lähtemään yliopistosta. Hän liittyi syksyllä 2010 ECHL-liigan Las Vegas Wranglersin harjoitusleirille, josta hänet potkittiin pois liiallisen juomisen takia.

Darling löysi pelipaikan puoliammattilaisessa SPHL-liigassa. Ensimmäisen SPHL-kauden jälkeen Darling meni katkaisuhoitoon, josta palasi huonokuntoisena mutta motivoituneena. Darling pelasi SPHL-, ECHL- ja CHL-liigoissa ennen kuin saavutti AHL-liigan kaudella 2012–2013. Kaudella 2013–2014 Darlingista tuli Milwaukee Admiralsin ykkösmaalivahti.

1. heinäkuuta 2014 Chicago Blackhawks ilmoitti Darlingin liittymisestä joukkueeseen vuoden mittaisella sopimuksella. Hän teki NHL-debyyttinsä 26. lokakuuta 2014, kun torjui Ottawa Senatorsia vastaan 32 laukausta Blackhawksin voittaessa ottelun 2–1. Darlingista tuli ensimmäinen SPHL:ssä pelannut pelaaja, joka oli mukana NHL-ottelussa. Marraskuussa Darling siirrettiin Chicagon farmijoukkueeseen Rockford IceHogsiin, sillä Corey Crawford oli toipunut ylävartalovammasta. Darling nostettiin takaisin NHL-kokoonpanoon kaksi viikkoa myöhemmin. Helmikuussa 2015 Darling solmi Blakchawksin kanssa kahden vuoden mittaisen jatkosopimuksen.

Darlingin pelaajasopimus päättyi kauteen . Blackhawks myi hänet kauden päätyttyä Carolina Hurricanesiin, joka teki Darlingin kanssa nelivuotisen sopimuksen.

Kausi  oli Darlingille epäonnistunut. Huonojen tulosten takia Carolina siirsi hänet farmijoukkueeseen Charlotte Checkersiin. Helmikuussa 2019 Darling ilmoitti pitävänsä taukoa pelaamisesta henkilökohtaisista syistä. Carolina kauppasi kauden jälkeen Darlingin pelaajaoikeudet Florida Panthersiin, joka osti hänen sopimuksensa ulos.

## Lähteet
Josh Jooris

**Joshua ”Josh” Jooris** (s. 14. heinäkuuta 1990) on kanadalainen jääkiekkoilija, joka pelaa National League-joukkue Geneve-Servetessä. Hän on varaamaton pelaaja, joka siirtyi Calgary Flamesin organisaatioon pelattuaan kolme kautta yliopistokiekkoa Union Collegessa.

## Ura
Varaamattomana pelaajana Jooris yritti kolmesti saada NHL-sopimusta joukkueiden harjoitusleireillä. Ensimmäisen kerran Boston Bruinsin leirillä 2011, toisen Vancouver Canucksin leirillä 2012 ja viimeisen kerran 2013, kun onnistui saamaan sopimuksen Calgary Flamesiin. Kauden 2013–2014 hän pelasi farmijoukkue Abbotsford Heatissa, jossa teki 73 pelaamassaan ottelussa 11 maalia ja sai 16 syöttöpistettä.

Toisella ammattilaiskaudellaan Jooris onnistui vakuuttamaan Flamesin valmennuksen harjoituskaudella pelaamissaan kuudessa ottelussa, joissa teki kolme maalia. Hän oli kuitenkin viimeisten pelaajien joukossa, jotka tiputettiin farmiin ja hän siirtyi pelaamaan joukkueen uuteen farmiseuraan Adirondack Flamesiin. Alle kaksi viikkoa kauden alun jälkeen Jooris kutsuttiin 16. lokakuuta 2014 NHL:ään David Jonesin loukkaannuttua. Hän debytoi seuraavana yönä ja teki debyytissään myös uransa avausmaalin ohittaessaan Sergei Bobrovskin Flamesin hävitessä Columbus Blue Jacketsille 3–2.

## Tilastot

## Aiheesta muualla
*
Veteen piirretty viiva (veistos)

***Veteen piirretty viiva*** on Helsingin Kalasatamassa sijaitseva Timo Heinon veistos, joka paljastettiin toukokuussa 2014.

## Teos ja ympäristö
Kaksitoista metriä korkeassa teoksessa on musta kanootti maahan kaareilevan terästangon päässä. Lähtökohtana on teoksen ympäristö, sen merellinen sijainti ja asuinyhteisö. Teos sijaitsee ympäröivien kerrostalojen, kiilamaisen piha-alueen ja katutilan kokonaisuudessa.

Kanootin muoto viittaa jo esihistoriallisena aikana käytettyyn merelliseen kulkuneuvoon. Tuhansia vuosia jatkuneen kehityksen myötä sen virtaviivaistunut ja hi-tech-materiaaleista koostuva muoto päivittyy vauhdin ja lentämisen aikakauteen. Teoksen valoa heijastava, soljuileva terästanko symboloi kanootin jälkeensä jättämää, veden muodostamaa vanaa, veteen piirrettyä viivaa.

## Osa Kalasataman ympäristötaideprojektia
*Veteen piirretty viiva* on Helsingin kaupunginkanslian tilaama veistos, joka on ensimmäinen Kalasataman ympäristötaideprojektin hankinta. Sen taideasiantuntijana on toiminut Helsingin taidemuseo. Kalastaman asukkaiden viihtyvyyden parantamiseksi ja alueen imagon luomiseksi sinne tehdään rakentamisaikaista ja pysyvää taidetta. Ympäristön viihtyisyyttä lisätään pysyvällä ja väliaikaisella ympäristötaiteella, sekä monimuotoisella väliaikaiskäytöllä. Ympäristötaidetyötä ohjaa Helsingin kaupungin talous- ja suunnittelukeskus.

## Lähteet

## Aiheesta muualla
* Teos Helsingin kaupungin taidemuseon sivulla 
* Timo Heino selostaa teostaan
Michael Žantovský

**Michael Žantovský** (s. 3. tammikuuta 1949) on tšekkiläinen diplomaatti, kirjailija, kääntäjä ja psykologi.

Hän opiskeli psykologiaa Kaarlen yliopistossa Prahassa sekä McGill-yliopistossa Montrealissa valmistuen vuonna 1973.  Vuodesta 1980 lähtien hän toimi kirjailijana ja kääntäjänä, kääntäen yli viisikymmentä teosta tšekiksi. Vuonna 1988 Žantovský siirtyi Reutersin kirjeenvaihtajaksi Prahaan. Vuonna 1989 hän oli perustamassa kommunismin aikana kiellettynä ollutta PEN-järjestöä, sekä Kansalaisfoorumia, jonka tarkoitus oli kaataa kommunistihallinto samettivallankumouksen jälkeen. Vuosina 1990-1992 hän toimi presidentti Václav Havelin lehdistöpäällikkönä. Žantovský valittiin useaan kertaan kansanedustajaksi, ja hän on ollut suurlähettiläänä Yhdysvalloissa (1992-1997), Israelissa (2003-2009) sekä Isossa-Britanniassa (2009-).

## Suomennetut teokset
* 

## Lähteet
José Luis Viejo

**José Luis Viejo Gómez** (21. tammikuuta 1949 Azuqueca de Henares – 16. marraskuuta 2014 Azuqueca de Henares) oli espanjalainen maantiepyöräilijä. Viejo voitti vuoden 1976 Ranskan ympäriajon 11. etapin 22 minuutin ja 50 sekunnin erolla toiseksi tulleeseen Gerben Karstensiin. Aikaero on suurin Ranskan ympäriajolla toisen maailmansodan jälkeen. Viejo kuoli 16. marraskuuta 2014 kotonaan Madridin koillispuolella Azuqueca de Henaresissa sairastettuaan maksasairautta.

## Lähteet
Ngamijärvi

**Ngamijärvi** on kausittain täyttyvä järvi Botswanassa. Vetensä se saa Okavangon suiston kautta. Järvellä ei ole laskujokea, ja siihen laskee Okavangon suistosta tuleva Kunyerejoki.

Okavangon läntinen sivujoki Thaoge virtasi vielä 1800-luvulla Ngamijärveen asti. Järvi olikin 1800-luvulla huomattavasti suurempi kuin nykyään. Kun tutkimusmatkailija David Livingstone löysi sen vuonna 1849, sen rantaviivan on arvioitu olleen noin 275 kilometriä. Thaogen virtauksen tukkiuduttua se muuttui enemmän kausittaiseksi järveksi. Se kuitenkin täyttyi lähes joka vuosi, mutta Okavangon valuma-alueen virtauksen muutoksen takia vuoden 1990-luvulla se oli kuivana lähes vuosittain. Järvi on kuitenkin toistuvasti täyttynyt 2000-luvulla, esimerkiksi vuosina 2004–2007.

Ngamijärven ympäristön luonto riippuu paljon tulvista ja niiden tiheydestä. Vuoden 2004 tulvan aikana se oli lähinnä suuri suolapannu, mutta vuonna 2006 se oli saanut jälleen pysyvän kosteikon piirteitä. Sinne olivat levinneet muun muassa juolahirssi, *[[Pycreus nitidus]]*, vitalaji *[[Potamogeton thunbergi]]*, muutamia lummelajeja ja erityisesti avoimessa vedessä kasvava rusolehtilaji *[[Ludwigia stolonifera]]*, jota valkoposkitiirat käyttivät pesimiseen. Seuraavan vuoden tulvan aikana järveen levisi muun muassa osmankäämilajeja ja monet aiemmat lajit jatkoivat leviämistään.

Ngamijärvi on yksi Botswanan kahdestatoista kansainvälisesti tärkeästä lintualueesta, jonka kriteerit se täyttää kuivanakin. Kuivanakautena Ngamijärven alueella elää muun muassa maailmanlaajuisesti silmälläpidettävä aropääskykahlaaja ja rajoitetusti levittäytyneet tai vain tiettyyn biomiin sopeutuneet kalaharinruostepyrstö, punasilmätimali ja helmihietakyyhky. Tulvivan järven linnusto on puolestaan huomattavan monipuolinen; järvellä on erityisen runsaasti vesilintuja. Vuonna 1979 järvellä laskettiin olevan 27&nbsp;000 punanokkasorsaa ja 7&nbsp;000 pikkutavia ja vuonna 1989 noin 10&nbsp;000 aropääskykahlaajaa ja pääskykahlaajaa, yli tuhat valkoposkitiiraa sekä useita muita lajeja.

## Lähteet
*

### Viitteet
Marius Kohl

**Marius Kohl** (s. 1952) on entinen Luxemburgin rahoitusalan viranomainen. Hän työskenteli siellä 37 vuotta ja toimi johtajan tehtävissä 22 vuotta, kunnes hän jäi eläkkeelle vuonna 2013. Hänen vero-osastonsa Sociétés 6. käsitteli tuhansien ulkomaisten yritysten asioita. Nämä yritykset halusivat sijoittaa pääomaa Luxemburgiin välttääkseen veroja.  Julkisuuteen Alankomaissa vuonna 2014 vuotaneiden asiakirjojen perusteella (ns. Luxemburg-vuotojen eli LuxLeaksin perusteella) selvisi, että Markus Kohl oli keskeinen hahmo näissä veronkierroksi väitetyissä operaatioissa.

Luxemburgin taloudellinen eliitti pitää Kohlia kansallisena sankarinaan, koska hänellä oli merkittävä panos Luxemburgin verotulojen lisääntymisessä. Luxemburgia pidetään myös yhtenä Euroopan veroparatiiseista.

## Lähteet
Miten menestyä vaivatta liike-elämässä

**Miten menestyä vaivatta liike-elämässä** (*How to Succeed in Business Without Really Trying*) on yhdysvaltalainen musikaalinäytelmä, jonka on säveltänyt  Frank Loesser ja kirjoittaneet Abe Burrows, Jack Weinstock ja Willie Gilbert. Se sai innoituksensa Shepherd Meadin vuonna 1952 ilmestyneestä parodisesta opaskirjasta *How to Succeed in Business Without Really Trying*. Musikaalin tarinassa nuori ja kunnianhimoinen J. Pierrepont Finch ylenee suuryrityksen organisaatiossa ikkunanpesijästä hallituksen puheenjohtajaksi opaskirjan avulla.

Musikaalin kantaesitys tapahtui 46th Street Theatressa New Yorkin Broadwaylla lokakuussa 1961, pääosissa Robert Morse ja Rudy Vallee. Musikaalista tuli hyvin suosittu ja ensimmäistä tuotantoa esitettiin 1&nbsp;417 kertaa. Esitys voitti seitsemän Tony-palkintoa, New York Drama Critics’ Circlen palkinnon ja Pulitzer-draamapalkinnon.

Vuonna 1967 Morse ja Vallee esittivät pääosia myös musikaalista tehdyssä elokuvassa *[[Miten menestyä liike-elämässä yrittämättä liikaa]]*. Vuonna 2011 musikaali otettiin Broadwaylla uudestaan ohjelmistoon, pääosassa Harry Potter -elokuvista kuuluisuuteen noussut Daniel Radcliffe.

Suomessa musikaalia on esittänyt ainakin Helsingin Kaupunginteatteri vuonna 1971, pääosassa Vesa-Matti Loiri, ja uudelleen syksyllä 2014, pääosassa Antti Lang ja ohjaajana Markku Nenonen.

Musikaalin alkuperäistuotantoon otettiin koreografiksi
tuntematon Hugh Lambert, jolle tehtävä kuitenkin osoittautui liian vaativaksi. Apuun tuli kuuluisa musikaalikoreografi Bob Fosse, joka kuitenkin hientotunteisesti halusi edistää Lambertin uraa nimeämällä tämän pääkoreografiksi, vaikka suunnittelikin valtaosan teoksen tansseista.

## Lähteet
Bang Bang!

**Bang Bang!** on vuonna 2014 ensi-iltansa saanut intialainen hindinkielinen toimintaelokuva, jonka on ohjannut Siddharth Anand. Se perustuu yhdysvaltalaiseen elokuvaan *[[Knight & Day]]*. Päärooleja näyttelevät Hrithik Roshan ja Katrina Kaif.

## Näyttelijät

## Soundtrack

## Vastaanotto
Box Office India julisti elokuvan ”semihitiksi”.

## Lähteet

## Aiheesta muualla
* 
*
The Early Years

**The Early Years** tai **Early Years** voi tarkoittaa:

## Elokuva, TV ja videopelit
* **, vuoden 1986 televisioelokuva
* *[[The Early Years Live]]*, the Dead Kennedysin videoalbumi
* Doctor Who at the BBC Radiophonic Workshop Volume 1: The Early Years 1963–1969, a compilation of Doctor Who material
* *[[King of Kings: The Early Years]]*, vuoden 1991 videopeli

## Musiikki
* The Early Years, englantilainen rockyhtye

### Albumeita
* *[[The Early Years (Acid Kingin albumi)]]*
* *[[The Early Years (Al Stewartin albumi)]]*
* *[[The Early Years (David Coverdalen albumi)]]*
* *[[The Early Years (Deep Purplen albumi)]]*
* *[[The Early Years (DJ Danger Mousen albumi)]]*
* *[[The Early Years (Donovanin albumi)]]*
* *[[The Early Years (Dropkick Murphysin albumi)]]*
* *[[The Early Years (Eluveitien albumi)]]*
* *[[The Early Years (Fra Lippo Lippin albumi)]]*
* *[[The Early Years (Hall & Oatesin albumi)]]*
* *[[The Early Years (Harem Scaremin albumi)]]*
* *[[The Early Years (Helixin albumi)]]*
* *[[Early Years (Jimi Hendrixin albumi)]]*
* *[[The Early Years (Lost and Foundin albumi)]]*
* *[[The Early Years (Dannii Minoguen albumi)]]*
* *[[The Early Years (Moevin albumi)]]*
* *[[The Early Years (Joe Nicholsin albumi)]]*
* *[[The Early Years (Phil Ochsin albumi)]]*
* *[[The Early Years (Out of the Greyn albumi)]]*
* *[[The Early Years (Petran albumi)]]*
* *[[The Early Years (Rudy + Blitzin albumi)]]*
* *[[The Early Years (2Pacin albumi)]]*
* *[[The Early Years (Rebecca St. Jamesin albumi)]]*
* *[[The Early Years (SONICFLOOdin albumi)]]*
* *[[The Early Years (Chris Tomlinin albumi)]]*
* *[[The Early Years (Violeta de Outonon albumi)]]*
* *[[Early Years (Waltarin albumi)]]*
* *[[The Early Years (Whitesnaken albumi)]]*
* *[[The Early Years (ZOEgirlin album)]]*
* *[[Early Years, Vol. 1]]*, Hank Williams jr.:n albumi
* *[[Early Years, Vol. 2]]*, Hank Williams jr.:n albumi
* *[[The Early Years EP]], The Rocket Summerin EP
* *Early Years*, Tiger Armyn EP
* *The Early Years 1946–1957*, Chet Atkinsin 5CD:n musiikkiboksi
* *The Early Years 1977–1978*, Simple Mindsin albumi
* *The Early Years: 1988–1991*, Anal Cuntin albumi
* *The Early Years: 1990–1995*, the Casualtiesin albumi
* *The Early Years (1996-2001)*, Skilletin albumi
* *The Early Years: 1997–2000*, Switchfootin albumi
* *The Early Years '74 '75 '76 Rare Live and Unreleased, The Stranglersin albumi
* *[[The Early Years: Rare Demos '91–'94]]*, Ill Billin albumi
* *[[18 Candles: The Early Years]]*, Silversteinin albumi
* *[[English Rock 'n' Roll: The Early Years 1800–1850]]*, The Oyster Bandin albumi
* *[[Flying, The Early Years]]*, UFO:n albumi
* *[[Galloping Guitar: The Early Years]]*, Chet Atkinsin albumi
* *[[JFC Sucks: The Early Years]]*, Jeffries Fan Clubin albumi
* *[[Lost in Time – The Early Years of Nocturnal Rites]]*, Nocturnal Ritesin albumi
* *[[Portrait of Jaco, the Early Years]]*, Jaco Pastoriusin albumi
* *[[The Very Best of Donovan: The Early Years]]*, Donovanin albumi
* *[[Unchained Melody: The Early Years]]*, LeAnn Rimesin albumi
Edmonton Elks

**Edmonton Elks** on vuonna 1949 perustettu kanadalaisen jalkapallon ammattilaisjoukkue Edmontonista, Albertan provinssista. CFL-liigaan kuuluva joukkue pelaa kotiottelunsa 56 000 -paikkaisella Commonwealth Stadiumilla.

Vuoteen 2020 joukkue tunnettiin nimellä *Edmonton Eskimos*, alkuperäiskansojen edustajat olivat pitkään toivoneet joukkueen vaihtavan nimeään, jota he pitivät halventavana. Heinäkuussa 2020 joukkue ilmoitti päätyneensä nimenvaihtoon useiden sponsorien asetettua sen ehdoksi yhteistyön jatkumiselle. Nimenvaihdosprosessin aikana joukkue käytti nimiä *Edmonton Football Team* sekä *EE Football Team*. Kesäkuussa 2021 joukkue julkisti uudeksi nimekseen Edmonton Elks.

Edmonton on voittanut CFL:n mestaruuden Grey Cupin 14 kertaa, viimeksi vuosina 2005 ja 2015.

## Lähteet
Vilho Viksten

**Vilho (Ville) Ensio Viksten** (3. heinäkuuta 1930 Tammela – 7. lokakuuta 2014 Helsinki) oli suomalainen kirjallisuuden tutkija, opettaja ja kustannusjohtaja.

Vikstenin vanhemmat olivat puutarhuri Vilho Veikko Viksten ja Eliisa Elviira Ört. Hän pääsi ylioppilaaksi 1952 ja valmistui filosofian kandidaatiksi 1960. 

Viksten toimi opettajana Euran yhteiskoulussa 1957–1958, Hirvensalmen yhteiskoulussa 1958, Inkeroisten yhteiskoulussa 1959–1960 sekä Jyväskylän teknillisessä koulussa ja opistossa 1961–1966. Hän oli Jyväskylän yliopiston yleisen kirjallisuuden assistenttina 1961–1964, Kustannus Oy Gummeruksen kirjallisena johtajana 1966–1968 ja Werner Söderström Oy:n kaunokirjallisen osaston johtajana 1968–1991.

## Teoksia
* *Runo ja tulkinta*. Yleisradion julkaisusarja 14. Helsinki 1967, 2. painos WSOY 1971, 3. painos WSOY 1980
* *Luova kirjoittaminen*. Yleisradion julkaisusarja 41. Helsinki 1973

## Toimitustöitä
* *Virta: tarinaa eräältä taimenvirralta*; toimittanut Vilho Viksten, piirrokset Niilo Pulkka. WSOY 1998

## Suomennoksia
* René Wellek: *Kirjallisuus ja sen teoria*; suom. Vilho Viksten ja Matti Suurpää. Otavan korkeakoulukirjasto. Helsinki 1969 (alkuteos *Theory of literature*)

## Lähteet
*  (Arkistolinkki) 
* Kuka kukin on 1978 (Projekt Runeberg)
* Tarkka, Pekka: Vilho Vikstenin muistokirjoitus, Helsingin Sanomat 12.10.2014 (tilaajille)

## Aiheesta muualla
* Itse asiassa kuultuna, tv-haastattelu vuodelta 1992, 59 min, Yle Areena.
Pääpuolustusasema

**Pääpuolustusasema** on sodankäynnissä puolustavien joukkojen pääasiallinen asemapaikoista muodostuva puolustuslinja linjapuolustuksessa. 

## Katso myös
* Karjalan kannaksen pääpuolustusasema
Krysten Ritter

**Krysten Alyce Ritter** (s. 16. joulukuuta 1981 Bloomsburg, Pennsylvania, Yhdysvallat) on yhdysvaltalainen näyttelijä, muusikko, kirjailija ja entinen malli. Hän on näytellyt muun muassa televisiosarjoissa *[[Breaking Bad]]* ja *[[Asunto 23]]* sekä elokuvassa *[[Himoshoppaajan salaiset unelmat (elokuva)|Himoshoppaajan salaiset unelmat]]*. Lisäksi hän näyttelee Jessica Jonesia Marvel Cinematic Universen Netflix-sarjoissa *[[Jessica Jones (televisiosarja)|Jessica Jones]]* (2015–2019) ja *[[The Defenders (minisarja)|The Defenders]]* (2017) sekä Disney+-sarjan ** toisella tuotantokaudella (2026).

## Elämä ja ura
Ritter kasvoi maatilalla Shickshinnyssä Pennsylvaniassa. Teini-iässä hän alkoi tehdä mallintöitä ja muutti 18-vuotiaana New Yorkiin. Mallitoimistonsa kautta Ritter päätyi mainostyöhön. 23-vuotiaana hän lopetti työnsä mallina ja suuntasi näyttelijäksi. Varhaisia rooleja hänellä oli esimerkiksi televisiosarjoissa *[[Whoopi]]* ja *[[Kova laki]]* sekä elokuvassa *[[Mona Lisa Smile]]*. Ensimmäisiä isompia rooleja olivat esiintymiset *[[Veronica Mars]]issa* ja *[[Gilmoren tytöt|Gilmoren tytöissä]]*.

Seuraavina vuosina Ritter näytteli sivuosissa muun muassa romanttisissa komedioissa *[[Tapahtui Vegasissa]]* (2008), *[[27 Dresses – hääkuumetta]]* (2008), *[[Himoshoppaajan salaiset unelmat (elokuva)|Himoshoppaajan salaiset unelmat]]* (2009) ja *[[Aivan liian hotti]]* (2010).

Vuosina 2009–2010 Ritter näytteli *[[Breaking Bad]]* -televisiosarjan toisella kaudella, ja vuosina 2012–2013 hän näytteli toista pääosaa ABC:n televisiosarjassa *[[Asunto 23]]*, jota tehtiin kaksi tuotantokautta.

Ritter näytteli nimiroolia Netflixin supersankarisarjassa *[[Jessica Jones (televisiosarja)|Jessica Jones]]*, joka on osa Marvel Cinematic Universea. Sarjan ensimmäinen tuotantokausi julkaistiin Netflixissä marraskuussa 2015.

Ritter laulaa ja soittaa kitaraa perustamassaan yhtyeessä nimeltä Ex Vivian.

Ritter julkaisi ensimmäisen romaaninsa *Bonfire* vuonna 2017.

## Filmografia

## Lähteet

## Aiheesta muualla
Richard Farnsworth

**Richard W. Farnsworth** (1. syyskuuta 1920 – 6. lokakuuta 2000) oli yhdysvaltalainen näyttelijä ja kaksinkertainen Oscar-ehdokas.

Farnsworth oli parhaan miespääosan ehdokkaana vuoden 2000 Oscar-gaalassa, roolistaan elokuvassa *[[The Straight Story]]*. Farnsworthin uran toisen Oscar-ehdokkuuden tuonut roolisuoritus jäi lopulta hänen vuonna 1937 alkaneen uran viimeiseksi. Hän teki 6. lokakuuta 2000 itsemurhan kotonaan New Mexicossa kärsittyään parantumattomasta luusyövästä. Farnsworth oli aiemmin 1990-luvulla sairastanut eturauhasen syövän.

Farnsworthilla on tähti Hollywood Walk of Famella. Ensimmäisen Oscar-ehdokkuutensa hän sai vuonna 1978 sivuosasta elokuvassa *[[Tuli ratsain vieras mies]]*.

## Lähteet
Raatihuoneentori (Viipuri)

**Raatihuoneentori** (, *Sobornaja ploštšad* eli *"Katedraalinaukio"*) on Viipurin keskustassa sijaitseva aukio. Sen keskeisin rakennus on Viipurin ortodoksisen hiippakunnan entinen pääkirkko Kristuksen kirkastumisen katedraali, joka tunnetaan myös Preobrašenskin katedraalin nimellä.

## Historia
Nykyisin Raatihuoneentorina tunnettu aukio syntyi 1580-luvun lopulla, kun keskiaikaisen kaupunginmuurin itäpuolelle rakennettiin Sarvilinnoituksen nimellä tunnettu muuri. Niiden väliin jäävälle alueelle muodostui uusi Vallin kaupunginosa, jonka keskelle oli asemakaavassa merkitty suuri aukio. Sitä kutsuttiin aluksi Suurtoriksi ja myöhemmin kaupungin siirryttyä Venäjän haltuun oli nimenä jonkin aikaa Katariinantori keisarinna Katariina II:n mukaan. Hänen kuolemansa jälkeen 1800-luvun alussa nimeksi vakiintui Katedraalintori tai Raatihuoneentori. Käytössä on ollut myös nimitys Uusi raatihuoneentori erotuksena lännempänä sijaitsevasta Vanhan raatihuoneen torista eli nykyisestä Torkkeli Knuutinpojan torista.

## Torin ja ympäristön rakennuksia
Keskellä Raatihuoneentoria sijaitsee Kristuksen kirkastumisen katedraali, joka rakennettiin Katariina II:n käskystä hänen vuonna 1783 tekemänsä vierailun jälkeen ja se valmistui 1789. Torin itälaidalla katedraalin takana on vuonna 1885 arkkitehti N. A. Courvoisierin piirustusten mukaan valmistunut entinen Venäläisen siviililukion rakennus, johon Suomen itsenäistymisen jälkeen muutti Viipurin suomalainen lyseo. Tiloissa toimii edelleen koulu. Raatihuoneentorin etelälaidalla kulkee Vahtitorninkatu (ven. Ulitsa Storoževoj Bashni), jonka varrella ovat arvokas 1770-luvun lopulla valmistunut Viipurin hovioikeuden talo sekä hovioikeuden presidentin virka-asunnoksi valmistunut Ernst Lohrmannin suunnittelema rakennus vuodelta 1847. Hovioikeuden talo on nykyään koulurakennuksena ja virka-asunto puolestaan lastentarhana.

Torin länsilaidalla on nykyään enää yksi takennus, jossa vuodesta 1962 lähtien on toiminut elokuvateatteri. Se saneerattiin talvisodan pommituksissa pahoin tuhoutuneen Viipurin kaupungintalon tiloihin. Vieressä oli vuonna 1834 valmistunut Seurahuone, jonka oli suunnitellut arkkitehti Anders Fredrik Granstedt. Rakennus kuitenkin tuhoutui talvisodan aikana. Torin pohjoispuolta rajaa entinen Linnankatu (nyk. Krepostnaja ulitsa), jonka takana sijaitsee Suomessa paremmin Torkkelinpuistona tunnettu Lenininpuisto.  

## Lähteet

## Aiheesta muualla
Unohtumattomat suosikit

**Unohtumattomat suosikit** on Eero Avenin kokoelma-albumi vuodelta 2013.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Robert Forster

**Robert Forster** (syntymänimeltään **Robert Wallace Foster Jr.**; 13. heinäkuuta 1941 Rochester, New York – 11. lokakuuta 2019 Los Angeles, Kalifornia) oli yhdysvaltalainen näyttelijä, joka teki pitkän uran elokuvissa ja televisiossa. Forster esiintyi yli sadassa elokuvassa. Hän näytteli pääosissa esimerkiksi tieteiselokuvassa *[[Musta aukko (elokuva)|Musta aukko]]* (1979) ja kauhuelokuvassa *[[Alligaattori (elokuva)|Alligaattori]]* (1980).

Roolistaan Quentin Tarantinon elokuvassa *[[Jackie Brown]]* (1997) hän oli ehdokkaana parhaasta miessivuosasta vuoden 1998 Oscar-gaalassa. Sittemmin hän näytteli muun muassa elokuvissa *[[Mulholland Drive]]* (2001), *[[The Descendants]]* (2011) ja *[[Olympos on valloitettu]]* (2013) sekä televisiosarjoissa ''Heroes'' (2007–2008) ja *[[Twin Peaks: The Return]]* (2017). Hänellä oli pieni rooli televisiosarjassa *[[Breaking Bad]]* (2013) ja sarjan jatko-osana toimivassa elokuvassa ''El Camino'' (2019). Hänellä oli sama rooli vielä Netflixin sarjassa *[[Better Call Saul]]* (2020), joka esitettiin hänen kuolemansa jälkeen.

## Elämä
Forster syntyi Rochesterissa New Yorkissa vuonna 1941 amerikanitalialaiselle äidille ja sukutaustaltaan irlantilais-englantilaiselle isälle. Hänen vanhempansa erosivat hänen ollessaan kahdeksanvuotias.

Forster opiskeli korkeakoulussa psykologiaa ja valmistui 
vuonna 1963. Hänen näyttelijänuransa alkoi Broadwaylla, josta hänet löydettiin valkokankaalle. Forsterin ensimmäinen elokuva oli *[[Heijastuksia kultaisessa silmässä]]* (1967), jossa pääosia näyttelivät Elizabeth Taylor ja Marlon Brando.

Forster oli naimisissa kahdesti, ja hänellä on yhteensä neljä lasta sekä neljä lastenlasta.

Forster oli Triple Nine Societyn jäsen. Järjestön jäsenet ovat saaneet älykkyystesteissä suuremman älykkyysosamäärän kuin 99,9 prosenttia väestöstä.

## Kuolema
Robert Forster kuoli kotonaan Los Angelesissa aivosyöpään 11. lokakuuta 2019. Samana päivänä sai ensi-iltansa Forsterin viimeiseksi jäänyt elokuva *[[El Camino: Breaking Bad -elokuva|El Camino]]*. Forster oli kuollessaan 78-vuotias.

## Lähteet

## Aiheesta muualla
* 
*
Itä-Ukrainan kansallinen yliopisto

**Itä-Ukrainan kansallinen yliopisto** (SNU) () on Itä-Ukrainassa, erityisesti Luhanskin kaupungissa toimiva, vuonna 1920 perustettu suuri yliopisto.  Yliopisto on nimetty Luhanskissa syntyneen, Venäjän keisarikunnassa venäjän kielen sanastoa, venäläistä kansanperinnettä ja luontoa laajalti kuvanneen Volodymyr Dalin (eli Vladimir Dalin, 1801-1872) mukaan.

Yliopistossa on yhdeksän instituuttia tai tiedekuntaa, joiden alaisuudessa ainelaitokset toimivat. Opiskelijoita on yli 30 000.

Itä-Ukrainan yliopisto on yksi 14:stä autonomisen tiedeyliopiston aseman saaneesta yliopistosta Ukrainassa. Vuonna 2014 suoritetussa kahdensadan ukrainalaisen yliopiston vertailussa Itä-Ukrainan yliopisto pisteytettiin Ukrainan 27. parhaaksi yliopistoksi. Kun vertailuun otettiin mukaan Webometricsin luokittelu ja tieteelliset Scopus-viitteet, yliopiston luokiteltiin kansallisesti sijalle 25. Pelkkä espanjalaisen Webometrics pisteytti yliopiston kansallisesti 23. ja maailmanlaajuisesti 3590. sijalle vertailluista korkeakouluista. 

Syksyllä 2014 yliopisto siirsi hallintonsa ja juridisen osoitteensa pois separatistikapinallisten hallitsemasta Luhanskista luoteeseen, Sjevjerodonetskiin. Useat muutkin separatistialueella aiemmin sijainneet ukrainalaisyliopistot ovat siirtäneet vähintään hallintonsa turvaan Ukrainan rauhallisempiin osiin.

## Katso myös
* Luhanskin kansallinen yliopisto

## Lähteet

## Aiheesta muualla

*Latest from OSCE Special Monitoring Mission (SMM) to Ukraine, based on information received as of 18:00 (Kyiv time), 13 November 2014 <small>(ETYJin raportissa mm. maininta "Luhanskin kansanrintamaksi" itseään kutsuvien separatitikapinallisten "Lepakkomies-pataljoonan" valtaamasta ja linnoittamasta yliopistokampuksesta ja sotilassairaalasta vallatuissa tiloissa Luhanskissa)</small>  (reliefweb.int)
Sirkka Hirsjärvi

**Sirkka Anneli Hirsjärvi** (s. 19. elokuuta 1940 Nivala) on Jyväskylän yliopiston kasvatustieteen emeritaprofessori. Hänestä tuli kasvatustieteen kandidaatti vuonna 1970 ja  lisensiaatti vuonna 1975, ja hän väitteli tohtoriksi vuonna 1982. Hän oli partiotyttöjärjestön koulutusohjaaja 1963–1966, Jyväskylän yliopiston assistentti 1969–1970, viransijainen lehtori 1971–1975, yliassistentti 1976, yliassistentti ja viransijainen apulaisprofessori 1980–1983 ja kasvatustieteen professori vuodesta 1987 eläkkeelle jäämiseensä asti. Hirsjärvi on ollut Suomalaisen Tiedeakatemian jäsen vuodesta 1992.

## Teoksia
*Arvot ja aatteet kasvatuksessa ja eräillä kulttuurin pääaloilla. 1 (yhdessä Raimo Löfmanin kanssa, 1976)
*Kasvatustieteen sanasto (1978)
*Kasvatustietoisuus ja kasvatuskäsitykset : teoreettinen tarkastelu (1980)
*Teemahaastattelu (yhdessä Helena Hurmeen kanssa, 1980)
*Ihmiskäsitys kasvatusajattelussa (1982)
*Kasvatus- ja yhteiskuntatieteiden metodologisista lähtökohdista (1983)
*Kasvatustieteen käsitteistö (1983)
*Kasvatusfilosofia ja ihmiskäsitys (1984)
*Merkityksen ongelma haastattelututkimuksessa (1984)
*Johdatus kasvatusfilosofiaan (1985)
*Koulutustutkimuksen päivät Jyväskylän yliopistossa 27.–28.3.1985 = Symposium on Educational Research held at the University of Jyväskylä on 27th–28th March 1985. Osajulkaisu = Part 6, Koulutuksen tulevaisuus = The future of education (1985)
*Teemahaastattelu (1985)
*Kasvatuksen tulevaisuudenkuvat tieteiskirjallisuudessa : Koulutus- ja tietoyhteiskunta -tutkimuksen osaraportti = Visions of education in science fiction (yhdessä Irma Hirsjärven kanssa, 1986)
*Koulutus ja tietoyhteiskunta : opetushenkilöstön tulevaisuudenkuvat (yhdessä Pirkko Remeksen kanssa, 1986)
*Tutkimus ja sen raportointi (1986)
*Suomalaisen koulutuksen tulevaisuudenkuvat (1988)
*Tutkimus ja sen raportointi (1992)
*Tutki ja kirjoita (yhdessä Pirkko Remeksen kanssa, 1997)
*Tutkimushaastattelu : teemahaastattelun teoria ja käytäntö (yhdessä Helena Hurmeen kanssa, 2000)
*Lempeästi mutta lujasti : suomalaisia sanontoja ja arkiuskomuksia kasvatuksesta (yhdessä Leena Laurisen kanssa, 2004).

## Lähteet
* Kuka kukin on 2009.

### Viitteet
Triklooriasetyylikloridi

**Triklooriasetyylikloridi** (C2Cl4O) on happoklorideihin kuuluva orgaaninen yhdiste ja trikloorietikkahapon johdannainen. Yhdistettä käytetään pääasiassa orgaanisen kemian synteeseissä.

## Ominaisuudet
Huoneenlämpötilassa triklooriasetyylikloridi on väritöntä ja voimakkaan pistävänhajuista nestettä. Yhdiste reagoi veden kanssa hydrolysoituen trikloorietikkahapoksi. Emästen kanssa muodostuu trikloorietikkahapon suoloja. Triklooriasetyylikloridi liukenee useisiin orgaanisiin liuottimiin. Pelkistettäessä triklooriasetyylikloridia sinkin avulla muodostuu diklooriketeeniä.

## Valmistus ja käyttö
Yleisin triklooriasetyylikloridin synteesiin käytetty menetelmä on kaasufaasissa tapahtuva tetrakloorieteenin hapettaminen hapen avulla. Reaktio vaatii tapahtuakseen joko kloorin tai jodin läsnäoloa tai säteilytystä UV-säteilyllä tai radioaktiivisella säteilyllä. Muita yhdisteen valmistusmenetelmiä ovat trikloorietikkahapon klooraus tionyyli- tai fosforyylikloridin avulla, tetrakloorieteenin hapetus väkevien rikki- tai typpihappojen avulla ja diklooriasetyylikloridin klooraus pyridiinin toimiessa katalyyttinä.

Triklooriasetyylikloridia voidaan käyttää valmistettaessa trikloorietikkahapon anhydridejä ja estereitä. Sitä käytetään myös trifluorietikkahapon valmistukseen ja syntetisoitaessa lääkeaineita ja kasvinsuojeluaineita kuten klorpyrifossia.

## Katso myös
*Klooriasetyylikloridi

## Lähteet
71 (luku)

**71** (**seitsemänkymmentäyksi**) on luonnollinen luku, jota edeltää luku 70 ja seuraa luku 72.

## Matematiikassa
* 71 on kahdeskymmenes alkuluku.
* 71 muodostaa luvun 73 kanssa alkulukuparin.
* 71 on 67:n alkulukuserkku.
* 71 on keskitetty seitsenkulmioluku.
* 71 on palindromi seitsenjärjestelmässä (1317).
* 71 on toinen alkuluku takaperin kymmenjärjestelmässä (17), binäärijärjestelmässä (1110001_2 = 113) ja oktaalijärjestelmässä (701_8 = 449).
* 71:n kuutio koostuu vain parittomista numeroista: 71^3 = 357\ 911.
* 71 voidaan muodostaa kolmen peräkkäisen alkuluvun summana: 19+23+29.
* 71 voidaan muodostaa neljän eri neliöluvun summana: 6^2+5^2+3^2+1^2.
* 71:n ja sitä pienempien alkulukujen summa on jaollinen 71:llä.
* 71 ensimmäisen yhdistetyn luvun summa on jaollinen 71:llä.
* Luvun 2^{71} eli 2 361 183 241 434 822 606 848 arvellaan olevan suurin kahden potenssi, joka ei sisällä numeroa 5 eikä 7.
* Kun asetetaan limittäin parilliset luvut 2:sta 40:een ja parittomat luvut 1:stä 39:ään, saadaan 71-numeroinen alkuluku 21 436 587 109 121 114 131 615 181 720 192 221 242 326 252 827 302 932 313 433 363 538 374 039.

## Luonnontieteissä
* 71 on alkuaineiden jaksollisessa järjestelmässä lutetiumin järjestysluku.
* Gallium-71 on galliumin vakaa isotooppi.
* Telluuri-123 on telluurin havaitusti vakaa isotooppi, jonka neutroniluku on 71.
* 71 Niobe on pikkuplaneetta.
* Messier 71 on pallomainen tähtijoukko.

## Muissa yhteyksissä
* Lockheed SR-71 Blackbird oli yhdysvaltalainen tiedustelulentokone.
* Eurooppatie E71 kulkee Slovakian ja Kroatian välillä.
* Kantatie 71 kulkee Savonlinnassa ja Kiteellä.

## Lähteet
Bonsai Kitten

**Bonsai Kitten** on shokkisivusto, jolla väitetään, että on mahdollista ahtaa kissanpentu lasipurkkiin ja kasvattaa se siellä siten, että sen ruumis taipuu purkin muotoon. Nimi bonsai viittaa tässä japanilaiseen perinteiseen tapaan kasvattaa puita kukkaruukuissa. Sivuston on tehnyt opiskelija, joka käyttää nimimerkkiä ”Dr. Michael Wong Chang”. Kuvat ovat enimmäkseen väärennettyjä (kuvankäsittelyllä tehtyjä).

Sivuston sisällöstä tyrmistyneet ihmiset vaativat laajalti sen sulkemista. PETA kertoi tutustuneensa sivustoon ja havainneensa sen vitsiksi. Järjestö kuitenkin piti sisältöä epäasiallisena eikä lainkaan hauskana.

Intialaisen Lakshmi Narayanin romaanissa *Bonsai Kitten* termiä ”bonsai-kissanpentu” käytetään metaforana kuvaamaan Divya-nimisen päähenkilön bonsai-kissanpennun kaltaista asemaa suhteessaan omaan sukuunsa ja yhteiskuntaan yleensä. Alun perin Lakshmi Narayan sai tietää bonsai kitten -ilmiöstä koiransa eläinlääkäriltä. Myöhemmin he saivat selville sivuston huijausluonteen, mutta nimi Bonsai Kitten jäi kirjailijan mieleen. Lopulta hän käytti sitä romaanissaan kuvaamaan nuorten intialaisten morsianten ahdinkoa. Lakshmi Narayanin mukaan heihin liittyy muun muassa vaatimus siitä, että ”nainen napataan nuorena” ja ”muokataan oman mielen mukaiseksi”.

## Lähteet

## Aiheesta muualla
*Bonsai Kitten -sivusto .
*
Christian Bassedas

**Christian Gustavo Bassedas** (s. 16. helmikuuta 1973 Buenos Aires, Argentiina) on argentiinalainen entinen jalkapalloilija, pelipaikaltaan keskikenttäpelaaja.

Bassedas edusti suurimman osan urastaan argentiinalaista Vélez Sarsfieldiä, jossa hän pelasi kymmenen kauden ajan. Lisäksi hän pelasi pääsarjatasolla englantilaisessa Newcastle Unitedissa ja espanjalaisessa Tenerifessä.

Argentiinan A-maajoukkueessa Bassedas pelasi 22 ottelua vuosina 1994–1999. Hän oli myös saavuttamassa olympiahopeaa Atlantassa 1996.

## Lähteet
Raimo Lahti (kaupunginjohtaja)

**Raimo Lahti** (4. toukokuuta 1959 Jokioinen – 19. marraskuuta 2014 Hyvinkää) oli Hyvinkään kaupunginjohtaja vuodesta 2007 kuolemaansa asti. Hän toimi jo aiemmin Hyvinkään väliaikaisena kaupunginjohtajana.

Lahti työskenteli Tampereen yliopiston tutkijana vuosina 1986–1988, Porin kaupungin erityisaluesuunnittelijana 1988–1990, Parkanon kaupunginkamreerina 1990, Kokemäen elinkeinoasiamiehenä 1990–1999, Kuusankosken talousjohtajana 1999–2003 ja Hyvinkään talousjohtajana 2003–2006 ja Hyvinkään apulaiskaupunginjohtajana 2006–2007. Hän toimi jonkin aikaa myös Hyvinkään Palloseuran puheenjohtajana. Hän oli koulutukseltaan hallintotieteiden maisteri Tampereen yliopistosta.

Ennen uraansa kunnallispolitiikassa Lahti kouluttautui lihakauppamestariksi ja työskenteli elintarvikeliikkeissä.

Vuoden 2012 lopulla Lahdella diagnosoitiin pahanlaatuinen aivokasvain. Se leikattiin tammikuussa 2013, ja Lahti palasi sairauslomalta töihin kesäkuussa 2013. Syöpä aiheutti kuitenkin lopulta Lahden kuoleman marraskuun 19. päivän vastaisena yönä 2014. Lahden perheeseen kuuluu vaimo ja poika.

## Lähteet
Marcelo Delgado

**Marcelo Alejandro Delgado** (s. 24. maaliskuuta 1973 Capitán Bermúdez, Argentiina) on argentiinalainen entinen jalkapalloilija, pelipaikaltaan hyökkääjä.

Delgado edusti pääsarjatasolla argentiinalaisia Rosario Centralia, Racing Clubia, Boca Juniorsia ja Belgranoa, meksikolaista Cruz Azulia ja ecuadorilaista Barcelonaa.

Argentiinan A-maajoukkueessa Delgado pelasi 18 ottelua vuosina 1995–2002. Hän oli myös saavuttamassa olympiahopeaa Atlantassa 1996.

## Lähteet

## Aiheesta muualla
*
Kansallinen mediatutkimus

**Kansallinen Mediatutkimus KMT** on printtimedia-alan yhdessä toteuttama tutkimuskokonaisuus, jossa selvitetään sanoma- ja aikakauslehtien lukijamääriä sekä lukijakunnan rakennetta ja lukutapoja. Lisäksi KMT:ssä kerätään tietoa myös yleisestä median käytöstä, kuluttamisesta, asenteista, harrastuksista sekä kiinnostuksenkohteista. Tutkimuksen omistaa MediaAuditFinland ja tiedonkeruun toteuttaa TNS Gallup Oy. KMT:ssa on kaksi pääosiota: KMT Lukija ja KMT Kuluttaja. 

KMT Lukijassa kerätään puhelinhaastattelujen avulla valtakunnallisten ja alueellisten lehtien lukemistietoja sekä perustietoja vastaajista. Puhelinhaastatteluja tehdään vuosittain noin 24 000 kappaletta. Lukijatiedot raportoidaan kaksi kertaa vuodessa, helmi- ja syyskuussa. 

KMT Kuluttajassa selvitetään mm. vastaajien käyttämiä aikakaus- ja sanomalehtien lukukanavia, eri tiedotusvälineiden seuraamista, netin käyttötarkoituksia, kiinnostuksen kohteita ja harrastuksia sekä kuluttamista ja yleistä median käyttöä. KMT Kuluttajassa tiedonkeruu tapahtuu puhelinhaastatteluihin liittyvällä nettikyselyllä, johon vastaa vuosittain noin 9 000 henkilöä. Kyselylomake on räätälöity kullekin vastaajalle puhelinhaastattelussa saatujen tietojen perusteella.

Kansallista Mediatutkimusta on tehty vuodesta 1972. Nykyisin KMT tuottaa viralliset lukijamäärät noin 200 lehdelle ja niiden digijulkaisulle. KMT-organisaatiossa ovat mukana sanomalehtien, aikakauslehtien, mainostoimistojen ja mainostajien edustajat.

## Lähteet
*https://www.kantar.fi/mita-teemme/mediatutkimukset
*http://mediaauditfinland.fi/lukijamaarat/ 
*http://www.mainostajanhakemisto.fi/?nayta=875&haku=k&termit=16
I predoni della steppa

**I predoni della steppa** (”Aron rosvot”) on vuonna 1964 valmistunut italialainen seikkailuelokuva. Tyylilajiltaan itämaisaiheista peplumia edustavan elokuvan on ohjannut Tanio Boccia alias Amerigo Anton. Sen sankaria esittää Adriano Bellini alias Kirk Morris.

## Juoni
Tšingis-kaanin jälkeläinen Sandar sieppaa Yesen-kaanin tyttären Samiran, joka on luvattu pahan Althan-kaanin morsiameksi. Nuoret rakastuvat toisiinsa ja Sandar palauttaa Samiran isälleen. Samira lähetetään Althanille, joka hyökkää Yesenin valtakuntaan. Sandar lyö Althanin kaksintaistelussa, rakastavaiset saavat toisensa ja sankari perii kuolevan Yesen-kaanin valtakunnan.

## Näyttelijät

## Tuotanto
*I predoni della steppa* on kuvattu Technicolor-väreissä ja Techniscope-laajakangastekniikalla Cinecittàn studioilla Roomassa. Tuottaja Luigi Rovere ja ohjaaja Tanio Boccia tekivät Adriano Bellinin kanssa samaan aikaan ja samoissa lavasteissa myös kolme muuta elokuvaa, *[[Maciste alla corte dello zar]]*, *[[La valle dell’eco tonante]]* ja *[[Il dominatore del deserto]]*.

Elokuva on vaatimattomasti toteutettu yksinkertainen, mutta melko viihdyttävä rutiiniseikkailu. Se on saatavilla hyvälaatuisena ranskalaisena DVD:nä.

## Lähteet

## Aiheesta muualla
*
Pekka Laine (yritysjohtaja)

**Pekka Ilmari Laine** (s. 22. lokakuuta 1937 Helsinki) on suomalainen entinen yritysjohtaja, koulutukseltaan valtiotieteiden maisteri. Työskenneltyään Suomen paperiteollisuuden viennin edistäjänä Puolassa ja Saksassa hän siirtyi Valkeakoskelle Yhtyneitten Paperitehtaitten Paperituotteen johtajaksi ja jatkoi Tervasaaren johtajana. Tätä kautta seurasi Askon uuden yhtiön, Uponorin perustaminen. Seuraava suuri saneerauskohde oli Tervakoski. Yritysjohtajan uransa Laine päätti Wärtsilässä ensin Wärtsilän Meriteollisuuden toimitusjohtajana ja sitten Wärtsilän konsernijohtajana.

Toisen mittavan uran Pekka Laine on tehnyt vapaaehtoistoiminnassa vesiensuojelijana Hauhon reitillä ja Kukkialla sekä Muistiliiton kehittäjänä.

## Toimet
*Suomen Paperitehtaitten Yhdistys – Finnpap, markkinointipäällikkö 1963–1966
*Ulkoasiainministeriö, kaupallinen sihteeri Varsovassa 1967–1970
*Finnpapier GmbH/Finnkarton GmbH, Frankfurt, toimitusjohtaja 1970–1974
*Yhtyneet Paperitehtaat Oy; Paperituote, yksikönjohtaja 1974–1979
*Tervasaaren paperitehdas, yksikönjohtaja 1978–1981
*Asko Oy, Muoviteollisuus,varatoimitusjohtaja 1981–1982
*Oy Uponor Ab, toimitusjohtaja 1982–1983
*Tervakoski Oy, toimitusjohtaja 1983–1986
*Wärtsilä Meriteollisuus Oy, toimitusjohtaja 1987–1988
*Oy Wärtsilä Ab, konsernijohtaja 1.7.1989–31.12.1989

## Luottamustoimia
*Heinolan valtuuskunta, jäsen 1989–2012 , puheenjohtaja 1999–2001
*Kukkian suojeluyhdistys, puheenjohtaja 1996–2003
*Luopioisten yrityskummi 1996–2003
*Alzheimer-säätiön puheenjohtaja 1996–2003
*Alzheimer-keskusliiton (myöhemmin Muistiliitto) hallituksen puheenjohtaja 1997–2007
*Alzheimer Europen hallituksen jäsen 2000–2010, rahastonhoitaja 2002–2006
*Muistiliiton kunniapuheenjohtaja 2007
*Alzheimer Disease Internationalin hallituksen jäsen 2002–2009
*Muistiliiton liittovaltuuston puheenjohtaja 2010–2012 

## Lähteet
*
*
* *Kuka kukin on 1994.*
Nokia N1

**Nokia N1** on Nokian ensimmäinen Android-pohjainen taulutietokone, jonka se julkisti 18. marraskuuta 2014 Slush-tapahtumassa.

## Käyttöjärjestelmä

Laitteen käyttöjärjestelmänä toimii Android 5.0 Lollipop. Siinä on erikoisuutena Z Launcher -toiminto, jolla käyttäjä voi etsiä laitteen sovelluksia piirtämällä näytölle kirjaimen tai muun symbolin. Z Launcher tuli myöhemmin saataville muihinkin Android-laitteisiin.

## Vastaanotto

Laitteen tullessa ennakkotilaukseen Kiinassa tammikuun 2015 alussa sen ensimmäinen 20&nbsp;000 kappaleen kokoinen valmistuserä myytiin loppuun muutamassa minuutissa. Tabletin hinta oli 257 Yhdysvaltain dollaria. Viikon kuluttua ensimmäisestä tuli myyntiin toinen erä, joka sekin myytiin nopeasti.

## Lähteet

## Aiheesta muualla

* Nokia N1 -tabletin kotisivu
Luciano Posillipo

**Luciano Posillipo** on suomalainen jalkapallovalmentaja, joka valmentaa FC Hongan naisten liigajoukkuetta.

Posillipo on toiminut kausilla 2011 ja 2012 FC Hongan Veikkausliiga-joukkueen fysioterapeuttina ja fyysisenä valmentajana. Kausilla 2013 ja 2014 Posillipo toimi Timo Lounion apuvalmentajana FC Hongan naisten liigajoukkueessa.

## Lähteet
Kolupuu

**Kolupuu** on Suomessa kehitetty puumateriaali lentokoneiden potkureita varten.

Kolupuu, eli koivuvaneriviilupuu oli Valtion lentokonetehtaan 1930-luvulla kehittämä materiaali, jonka sopivuus oli erinomainen suurta kestävyyttä vaativiin lentokoneiden potkureihin. Kolupuu valmistettiin kuumalaminoimis-menetelmällä, jossa materiaalina on koivu 70&nbsp;% ja loput 30&nbsp;% bakeliitin sukuista ainetta. Potkurien materiaali valmistettiin koivuviilusta, jonka paksuus oli 0,3 mm. Joka kymmenes viilu oli poikittaissuuntainen. Viilujen välissä oli kaksinkertainen Tego-filmiliima, joka puristettiin 115 asteen lämpötilassa paineella 25 kp/cm2. 
Kolupuuta käytettiin toisen maailmansodan aikana korvaamaan vaikeasti hankittavia metallipotkureita. Sodan jälkeen varastoissa olevista kolupuista tehtiin laskutikkuja, kun potkurien tarve sodan päättymisen takia väheni ja korvaavaa tuotetta etsittiin puuvarastoille. Myös eräs lentokonetehtaan puuseppä valmisti materiaalista Kolu-nimisiä jääkiekkomailoja. 

Edward Wegelius toimi Valtion Lentokonetehtaan materiaalikoelaitoksen johtajana 1929–1939. Hän osallistui merkittävällä panoksella kolupuun kehittämiseen.    

## Lähteet

*
Ralph Barton Perry

**Ralph Barton Perry** (3. heinäkuuta 1876 Poultney, Vermont – 22. tammikuuta 1957 Boston, Massachusetts) oli yhdysvaltalainen filosofi. Hän opiskeli Princetonin yliopistossa (Barchelor of Arts 1896) ja Harvardin yliopistossa (Master of Arts 1897, filosofian tohtori 1899), missä opetettuaan filosofiaa kolme vuotta Williams Collegessa ja Smith Collegessa hän oli opettaja vuosina 1902&ndash;1905, assistant professor vuosina 1905&ndash;1913, professori vuosina 1913&ndash;1930 ja Edgard Pierce filosofian professori vuosina 1930&ndash;1946. Hän oli American Philosophical Associationin itäisen divisioonan presidentti vuosina 1920&ndash;1921.

Perryn ollessa William Jamesin oppilaana Perrystä tuli yksi uuden realismin liikkeen johtajista. Perry toimitti Jamesin teoksen Essays in Radical Empiricism. Hän kiisteli valöörin naturalistisesta teoriasta ja havainnon ja tiedon uudesta realistisesta teoriasta. Perry kirjoitti William Jamesin elämäkerran. Siitä Perry sai Pulitzer Prize for Biography or Autobiography -palkinnon. Hän jatkoi luonnollisen tiedon lähestymisensä uudistamista. Amerikan uusrealistifilosofien ryhmän aktiivijäsenenä Perry täsmensi uuden realismin ohjelmaa vuoden 1910 tienoilla. Hän ajatteli poikkeavasti moraalisesta ja hengellisestä ontologiasta ja kääntyi pettymyksen filosofiaan. Hän oli militanttidemokratian puolustaja. *Puritanism and Democracy* on kuuluisa sota-ajan pyrkimys sovitella kaksi modernin Amerikan syntylähdettä. Vuodesta 1946 lähtien hän piti Glasgowssa Gifford-luentoja nimellä *Realms of Value*.

Hän meni naimisiin Rachel Berensonin kanssa. He asuivat Cambridgessä. Heidän poikansa oli Edward Barton Perry (syntynyt 1906). Hän meni vuonna 1932 naimisiin Harriet Armington Seelyen kanssa, joka oli lääkäri, kirurgi Dr. Walker Clarke Seelye of Worcesterin ja Annie Ide Barrows Seelyen tytär.
Sergio Lozano

**Sergio Lozano Martínez** (s. 9. marraskuuta 1988 Madrid) on espanjalainen futsalpelaaja, joka edustaa Espanjan liigassa pelaavaa FC Barcelona Futsalia. Lozanon pelipaikka on laitapelaaja eli ala ja hän kuuluu myös Espanjan futsalmaajoukkueeseen. 

Lozano voitti vuonna 2012 EM-kultaa ja vuonna 2014 EM-pronssia. Vuoden 2012 MM-kisoissa Lozano voitti Espanjan kanssa hopeaa. Hänet valittiin maailman parhaaksi futsalpelaajaksi vuonna 2013. Seuratasolla vuodesta 2011 Barcelonaa edustanut Lozano on voittanut UEFA Futsal Cupin sekä Espanjan futsal-liigan. 

## Lähteet
* http://www.fifa.com/worldfootball/statisticsandrecords/players/player=362170/
Beretta ARX 160

**ARX-160** on italialaisen Pietro Beretta SpA:n valmistama modulaarinen rynnäkkökivääri. Se on kehitetty osana Italian asevoimien ”Tulevaisuuden sotilas” -ohjelmaa (). Rynnäkkökiväärin kehitysohjelma käynnistettiin vuonna 2008. Se voidaan varustaa 40&nbsp;mm **GLX-160**-kiväärikranaatinheittimellä.

Ase on ollut tarjolla Suomen puolustusvoimien 7,62 Rk 62:n korvaajaksi. Beretta on ehdottanut Suomelle yhteisvalmistusta Sakon kanssa.

## Lähteet
Lorenzo Tehau

**Lorenzo Tehau** (s. 10. huhtikuuta 1989 Tahiti) on tahitilainen jalkapalloilija, joka edustaa maansa pääsarjassa pelaavaa AS Tefanaa. Pelipaikaltaan Tehau on hyökkäävä keskikenttä. Hän pelaa myös Tahitin jalkapallomaajoukkueessa, jossa pelaavat myös hänen kaksoisveljensä Alvin Tehau, isoveljensä Jonathan Tehau ja serkkunsa Teaonui Tehau.

## Ura
Tehau on edustanut koko uransa ajan eli vuodesta 2009 alkaen AS Tefanaa. Hän on voittanut Tahitin liigan ja cupin vuosina 2010 ja 2011 sekä ollut OFC Champions Leaguessa toinen vuonna 2012.

Tahitin jalkapallomaajoukkueessa Tehau debytoi vuonna 2010. Hän oli joukkueen paras maalintekijä viidellä maalillaan vuoden 2012 Oseanian-mestaruuskisoissa, jotka Tahiti voitti saaden paikan seuraavan vuoden Maanosaliittojen cupiin. Oseanian mestaruuskisoissa Tehau teki neljä maalia Samoan verkkoon. Maanosaliittojen cupissa Tehau oli kentällä kahdessa ottelussa. Ottelussa Uruguayta vastaan hän oli aloituskokoonpanossa. Tahiti hävisi kaikki pelinsä murskalukemin.

## Lähteet
* 
* http://www.national-football-teams.com/player/40051/Lorenzo_Tehau.html
* http://www.fifa.com/confederationscup/players/player=307074/index.html